ચાલો હવે ફોડ પાડી જ દઇએ કે આ Extra-82 છે શું? આ શબ્દે જન્મ લીધો છે ગુરુવારે યોજાયેલ મતદાન બાદ. ગુજરાતમાં ગત 30મી એપ્રિલે યોજાયેલ 26 લોકસભા બેઠકો ઉપરની ચૂંટણીમાં 63.31 ટકા મતદાન થયું છે કે જે ગત ચૂંટણીમાં થયેલ 47.89 ટકા મતદાન કરતા 15.42 ટકા વધુ છે. ગુજરાતમાં આ વખતની ચૂંટણીમાં કુલ 4 કરોડ 5 લાખ 78 હજાર 577 મતદારો નોંધાયા હતાં અને તેમાંથી કુલ 2 કરોડ 56 લાખ 89 હજાર 887 મતદારોએ મતદાન કર્યુ હતું. ગત ચૂંટણી એટલે કે 2009માં ગુજરાતમાં કુલ 3 કરોડ 64 લાખ 84 હજાર 281 મતદારો નોંધાયા હતાં અને તેમાંથી 1 કરોડ 74 લાખ 74 હજાર 120 મતદારોએ મતદાન કર્યુ હતું. આમ ગુજરાતમાં 2009ની સરખામણીમાં 2014માં 82 લાખ 15 હજાર 767 વધુ મતદારોએ મત આપ્યાં છે.